turjo4nis/wikipedia-bn-dump-20250701 huggingface dataset:
বাহরাইন জাতীয় ক্রিকেট দল

বাহরাইন ক্রিকেট দল আন্তর্জাতিক ক্রিকেটে বাহরাইনের প্রতিনিধিত্ব করে। তারা ২০০১ সালে আইসিসি অনুমোদিত সদস্য হয়।  তারা প্রথম আন্তর্জাতিক ম্যাচে অংশ নেয় ২০০৪ সালের এসিসি ট্রফিতে। কিন্তু তারা সেখানে প্রথম রাউন্ড অতিক্রম করতে ব্যর্থ হয়। তারা ২০০৬ সালের আগস্ট মাসে আবার একই টুর্নামেন্টে অংশ নেয় এবং পূর্বের তুলনায় ভাল করে তারা ষষ্ঠ হয়। এর আগে তারা ফাইনালে আফগানিস্তানকে হারিয়ে এসিসি মধ্যপ্রাচ্য কাপ জয় করে। 

বাহরাইন ২০০৯ সালের বিশ্ব ক্রিকেট লিগের সপ্তম বিভাগে জয়ী হয়ে ষষ্ঠ বিভাগে খেলার যোগ্যতা অর্জন করে। সেখানেও তারা ভাল ফল করে এবং রানার্সআপ হয়। এতে করে তারা বিশ্ব ক্রিকেট লীগের পঞ্চম বিভাগে খেলার যোগ্যতা অর্জন করে। তারা ২০১০ সালে তারা নেপালে অনুষ্ঠেয় পঞ্চম বিভাগে অংশ নেয়

২০০৯ সালের নভেম্বর মাসে বাহরাইন ২০০৯ এসিসি টুয়েন্টি২০ কাপ-এ অংশ নেয়। সেখানে তারা ৫ ম্যাচের সবকটিতেই হেরে '"বি" গ্রুপের তলানিতে অবস্থান করে। ১১তম স্থানের লড়াইয়ে বাহরাইন চীনকে ৯৩ রানে হারিয়ে ১১ তম হয়।

টুর্নামেন্ট ইতিহাস

এসিসি ট্রফি
২০০৬: কোয়ার্টার ফাইনাল

এসিসি ট্রফি এলিট
২০০৮: ৭ম

বিশ্ব ক্রিকেট লীগ
২০০৯ (সপ্তম বিভাগ): জয়ী
২০০৯ (ষষ্ঠ বিভাগ): রানার্সআপ
২০১০ (পঞ্চম বিভাগ): ৩য়
২০১২ (পঞ্চম বিভাগ) : ৫ম
২০১৩ (ষষ্ঠ বিভাগ) : ৫ম

এসিসি টুয়েন্টি২০ কাপ
২০০৯: ১১তম

বর্তমান স্কোয়াড
''নিম্নের তালিকায় ২০১০ এসিসি ট্রফি এলিট-এ অংশগ্রহণকারী খেলোয়াড়দের নাম রয়েছে।

ফাহাদ সাদেক (অধিনায়ক) 
আজীম উল হক
আশরাফ ইয়াকুব 
ইমরান সাজ্জাদ 
রিজওয়ান বাইগ 
আবদুল মাজীদ
আদিল হানিফ 
আশরাফ মুঘল
হালাল আব্বাসি
রিজওয়ান মাতলুব 
আবদুল সালাম 
আদনান বাট
কাশিফ লতিফ 
মোহাম্মাদ আসিফ

তথ্যসূত্র

ক্রিকেট দল
জাতীয় ক্রিকেট দল
আন্তর্জাতিক ক্রিকেটে বাহরাইন
বাহরাইনের জাতীয় ক্রীড়া দলসমূহ
বাহরাইনের জাতীয় ক্রীড়া দল
কলাম ফার্গুসন

কলাম জেমস ফার্গুসন (জন্ম: ২১ নভেম্বর, ১৯৮৪) অস্ট্রেলীয় ক্রিকেটার। অস্ট্র্রেলিয়া ক্রিকেট দলের পক্ষে একদিনের আন্তর্জাতিক ও টুয়েন্টি২০ আন্তর্জাতিকে প্রতিনিধিত্ব করেছেন। ঘরোয়া ক্রিকেটে সাউথ অস্ট্র্রেলিয়ার পক্ষে খেলছেন কলাম ফার্গুসন। এছাড়াও, অনূর্ধ্ব-১৯ দলেও খেলেছেন কলাম ফার্গুসন।

প্রারম্ভিক জীবন 
২০০৩ সালে অস্ট্রেলিয়ান ক্রিকেট অ্যাকাডেমির বৃত্তি লাভ করেন। ১৬ অক্টোবর, ২০০৪ তারিখে অ্যাডিলেড ওভালে নিজমাঠে ভিক্টোরিয়ার বিপক্ষে তার প্রথম-শ্রেণীর ক্রিকেটে অভিষেক ঘটে। প্রথম মৌসুমেই ৩৮.৫৭ গড়ে ৭৩৩ রান করে সাউথ অস্ট্রেলিয়ার সর্বোচ্চ রান সংগ্রাহক হন।

খেলোয়াড়ী জীবন 
২০০৯ সালে অস্ট্রেলিয়ার একদিনের আন্তর্জাতিক দলে খেলার সুযোগ লাভ করেন। ফেব্রুয়ারি, ২০০৯ সালে মেলবোর্ন ক্রিকেট গ্রাউন্ডে সফরকারী নিউজিল্যান্ডের বিপক্ষে অভিষেক খেলায় ৬ বলে অপরাজিত ৬* রান সংগ্রহ করেন। এরপর ৮ ফেব্রুয়ারি, ২০০৯ তারিখে অনুষ্ঠিত ২য় ওডিআইয়ে ২৩ বলে ২৮ ও ১০ ফেব্রুয়ারি, ২০০৯ তারিখে তৃতীয় ওডিআইয়ে ১১ বলে অপরাজিত ১৩* তোলেন। ১৩ ফেব্রুয়ারি, ২০০৯ তারিখে প্রথম অর্ধ-শতক করেন তিনি। ৪র্থ ওডিআইয়ে বৃষ্টিবিঘ্নিত খেলায় ৩৫ বলে অর্ধ-শতক লাভ করেন। এছাড়াও ব্রাড হাড্ডিনের সাথে ৯০ রানের জুটি গড়েন। ৪ সেপ্টেম্বর, ২০০৯ তারিখে লন্ডনের ওভালে তিনি তার ব্যক্তিগত সর্বোচ্চ রানের ইনিংসটি খেলেন।

তথ্যসূত্র

বহিঃসংযোগ 
 Cricinfo profile

অস্ট্রেলীয় ক্রিকেটার
১৯৮৪-এ জন্ম
জীবিত ব্যক্তি
অস্ট্রেলিয়ার একদিনের আন্তর্জাতিক ক্রিকেটার
২০১১ ক্রিকেট বিশ্বকাপের ক্রিকেটার
অস্ট্রেলিয়ার টুয়েন্টি২০ আন্তর্জাতিক ক্রিকেটার
দক্ষিণ অস্ট্রেলিয়ার ক্রিকেটার
অ্যাডিলেড স্ট্রাইকার্সের ক্রিকেটার
মেলবোর্ন রেনেগেডসের ক্রিকেটার
পুণে ওয়ারিয়র্স ইন্ডিয়ার ক্রিকেটার
অ্যাডিলেড থেকে আগত ক্রিকেটার
অস্ট্রেলিয়ার টেস্ট ক্রিকেটার
দক্ষিণ অস্ট্রেলিয়া থেকে আগত ক্রিকেটার
সিডনি থান্ডারের ক্রিকেটার
প্রসপেক্টের ক্রিকেটার
২১শ শতাব্দীর অস্ট্রেলীয় পুরুষ ক্রীড়াবিদ
এন্টার দ্য ভয়েড

এন্টার দ্য ভয়েড ২০০৯ সালে নির্মিত ইংলিশ ভাষা নির্ভর ফ্রেন্স ফ্যন্টাসি ড্রামা চলচ্চিত্র।
চলচ্চিত্রটির গল্প গরে উঠেছে অস্কার নামের আমেরিকান ড্রাগ ডিলারকে কেন্দ্র করে, যাকে পুলিশ জাপানি একটি নিয়নলাইট ক্লাব থেকে গুলি করে এবং পরবর্তী সব ঘটনা অদৃশ্য দেহে অনুভব করে। চলচ্চিত্রটি ফার্স্ট পারসন পয়েন্ট অব ভিও থেকে নির্মাণ করা। পরিচালক গ্যাস্পার নিও এটিকে 'সাইকেডেলিক মেলোড্রামা হিসেবে বিবেচিত করেছেন।

২০০৯-এর চলচ্চিত্র
ফরাসি চলচ্চিত্র
ঔষধ সম্পর্কিত চলচ্চিত্র
মন্ট্রিয়লে ধারণকৃত চলচ্চিত্র
ইংরেজি ভাষার ফরাসি চলচ্চিত্র
টোকিওর পটভূমিতে চলচ্চিত্র
২০০৯-এর নাট্য চলচ্চিত্র
২০০০-এর দশকের ইংরেজি ভাষার চলচ্চিত্র
২০০০-এর দশকের মনস্তাত্ত্বিক নাট্য চলচ্চিত্র
ফরাসি আদিরসাত্মক নাট্য চলচ্চিত্র
উদয়রাজপুর

উদয়রাজপুর ভারতের পশ্চিমবঙ্গ রাজ্যের হুগলি জেলার গোঘাটা থানার অন্তর্গত একটি গ্রাম।

পুরাস্থল 

এখানে একটি একরত্ন বা এক চূড়াবিশিষ্ট মন্দির আছে। এই মন্দিরটি বিষ্ণুপুরী ধরনের। মন্দিরটির অবহেলিত ছাদের কেন্দ্রে গঠিত শিখরটি রেখ ধরনের আড়াআড়ি খাঁজকাটা। দৈর্ঘ্যে ১৭ ফুটের কিছু বেশি এবং প্রস্থে সাড়ে ১৫ ফুট। বাইরের দিকটা চুনবালি দিয়ে ঢাকা। মন্দিরটির নির্মাণ সময় ১৭৬৫ খ্রিষ্টাব্দ। এছাড়া এখানে দাঁ পরিবার কর্তৃক প্রতিষ্ঠিত সমতল ছাদ বিশিষ্ট দালান ধরনের দামোদর মন্দির অবস্থিত। মন্দিরট দৈর্ঘ্যে ২০ ফুটের কিছু বেশি এবং প্রস্থে ১৮ ফুটের কিছু বেশি। মন্দিরের গায়ে মাটিরফলকে কারুকর্ম বর্তমান।

তথ্যসূত্র 

হুগলি জেলার প্রত্নস্থল
হুগলি জেলা
উত্তর মেসিডোনিয়ার সবচেয়ে লম্বা ভবনের তালিকা

ম্যাসেডোনিয়া প্রজাতন্ত্রের সবচেয়ে লম্বা ভবনের তালিকা ম্যাসোডিয়ায় অবস্থিত উচ্চতর ভবনের র‌্যাঙ্ক নির্দেশ করছে। ম্যাসেডোনিয়ার সবচেয়ে উচুঁ ভবনটির নাম হল এম আর টি সেন্টার যা প্রায় ২৩০ ফুট (৭০ মিটার) উচুঁ। দেশটিতে বিশ্বের ২৩ টি -সবচেয়ে উঁচু তলার বাড়ির রয়েছে।

সবচেয়ে উচুঁ বিল্ডিং 
এই তালিকা ম্যাসেডোনিয়া এর সবচেয়ে উচুঁ দশটি ভবনের। শুধুমাত্র সম্পন্ন ভবন অন্তর্ভুক্ত করা হয়েছে এখানে।

মূল সূত্র emporis.com

সবচেয়ে উচুঁ ভবন যা নির্মানাধীন

তথ্যসূত্র

বহিঃসংযোগ 
 SkyscraperPage এ ম্যাসেডোনিয়া ভবন চিত্র 
 Emporis.com এ ম্যাসেডোনিয়া পৃষ্ঠা 

উত্তর মেসিডোনিয়া
বুলগেরিয়া জাতীয় ক্রিকেট দল

বুলগেরীয় ক্রিকেট দল একটি উদীয়মান ক্রিকেট দল যারা আন্তর্জাতিক ক্রিকেটে বুলগেরিয়া-এর প্রতিনিধিত্ব করে।

যুক্তরাজ্যের প্রবাসীরা এই খেলাটি পছন্দ করে এবং অঞ্চলটিতে খেলাটি ক্রমশ জনপ্রিয় হচ্ছে। রাজধানী সোফিয়াসহ ভার্না ও ব্ল্যাক সি শহরে ক্রিকেট দল রয়েছে।

২০০৮ সালের জুন মাসে তারা আইসিসি-এর অনুমোদিত সদস্য হয়।

বুলগেরিয়া ২০০৯ সালের জুলাই মাসে ক্যামেল এবং ডিস্ট্রিক্ট ক্রিকেট ক্লাব আয়োজিত ইউরোপীয় টুয়েন্টি২০ টুর্নামেন্টে অংশ নেয়।

টুর্নামেন্ট ইতিহাস

ইউরোপীয় ক্রিকেট চ্যাম্পিয়নশিপ
২০০৯: ৪র্থ  (পঞ্চম বিভাগ)

ইউরো টুয়েন্টি২০
২০১০: ৩য়

বর্তমান স্কোয়াড
''নিম্নের তালিকায় ২০১০ ইউরোপীয় টুয়েন্টি২০ চ্যাম্পিয়নশিপ-এর জন্য বুলগেরীয় দলের খেলোয়াড়দের নাম রয়েছে।

সাইফ রেহমান(অধিনায়ক)
বিক্রম তেওয়াতিয়া
প্রকাশ মিশ্র
রজব আলি খান
ইভাইলো কাতজারস্কি
গ্রান্ট বাবেন
জর্জি ভেলিনভ
মাসেহ্ দলির
ভ্লাদিমির রুশকভ
হেনরি রোল্যান্ডস
মুস্তাক লোন 
টিম বুইসেরেত
সোনিয়ো সাভেকভ 
দানাইল ত্রেনেভ

তথ্যসূত্র

বহিঃসংযোগ
প্রাতিষ্ঠানিক ওয়েবসাইট

জাতীয় ক্রিকেট দল
ক্রিকেট দল
আন্তর্জাতিক ক্রিকেটে বুলগেরিয়া
বুলগেরিয়ার জাতীয় ক্রীড়া দল
স্পেনের উচ্চতম ভবনের তালিকা

স্পেনের উচ্চতম ভবনের তালিকা স্পেনে অবস্থিত উচ্চতর ভবনের র‌্যাঙ্ক নির্দেশ করছে। ২০০৮ সাল থেকেই স্পেনের উচুঁ ভবনের স্থানটি দখর করে আছে তরে কাজা মাদ্রিদ (Torre Caja Madrid) যা মাদ্রিদে অবস্থিত। সাম্প্রতিক বছরগুলোতে স্পেনে উঁচু তলার বাড়ির সংখ্যা উল্লেখযোগ্যভাবে বৃদ্ধি পেয়েছে। এই তালিকার মাত্র ১৮ টি ভবন ২০০০ সালের আগে নির্মিত হয় কিন্তু বাকি অন্য ভবনগুলো ঐ বছরেরর পর নির্মিত হয়।

সবচেয়ে উচুঁ ভবন (নির্মাণ সম্পন্ন) 
এটি নির্মিত উচুঁ ভবনের তালিকা যাদের উচ্চতা কমপক্ষে ১০০ মিটার (৩৩০ ফুট)। এখানে ভবনের উচ্চতা  এবং স্থাপত্য বিবরণ রয়েছে ।

১০০ মিটারের উচুঁ ভবন

ভবিষ্যত প্রকল্প

আরো ‍দেখুন

তথ্যসূত্র 

স্পেন
ভবন
সূরা আয যুমার

সূরা আয্‌-জুমার  () (দল) মুসলমানদের ধর্মীয় গ্রন্থ কুরআনের ৩৯তম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ৭৫ টি। অন্যান্য কয়েকটি মক্কী সূরার ন্যায় এরও বিষয়বস্তু আল্লাহপাক ও মৃত্যুর পর মানুষের পুুনরুত্থান। আল্লাহ’র একত্ব ও সর্বশ্রেষ্ঠতা এবং তার প্রতি আনুগত্যের গুরুত্ব ও ব্যতিক্রমের পরিণিতি এই সূরায় ব্যাখ্যায়িত। দল শব্দটি দিয়ে জান্নাতবাসী ও জাহান্নামবাসী - মানুষের এই দুটি দলের প্রতি ইঙ্গিত করা হয়েছে।

নামকরণ 
আয়াত নম্বর ৭১ ও ৭৩ وَسِيقَ الَّذِينَ كَفَرُوا إِلَى جَهَنَّمَ زُمَرًا এবং وَسِيقَ الَّذِينَ اتَّقَوْا رَبَّهُمْ إِلَى الْجَنَّةِ زُمَرًا  থেকে সূরাটির নামকরণ হয়েছে।

আরও দেখুন
 কুরআন
 ত্বোয়া-হা
 আল আম্বিয়া
 সূরা আল হিজর
 আন নাহল

তথ্যসূত্র 

সূরা
ইসলামি পুরাণ
ক্যামেরুন জাতীয় ক্রিকেট দল

ক্যামেরুন জাতীয় ক্রিকেট দল আন্তর্জাতিক ক্রিকেটে ক্যামেরুনের প্রতিনিধিত্ব করে। তারা এখনও আন্তর্জাতিক ক্রিকেটে অংশ নেয় নি। তারা ২০০৭ সালের ২৯ জুন আইসিসি এর অনুমোদিত সদস্য হিসেবে আইসিসিতে যোগদান করে।

তথ্যসূত্র

ক্রিকেট দল
আন্তর্জাতিক ক্রিকেটে ক্যামেরুন
ক্যামেরুনের জাতীয় ক্রীড়া দল
জাতীয় ক্রিকেট দল
সূরা মু'মিন

সূরা আল মু'মিন, (), (বিশ্বাসী), মুসলমানদের ধর্মীয় গ্রন্থ কুরআনের ৪০তম সূরা। এটি গফির (, অর্থ, আল্লাহ ক্ষমাশীল) নামেও পরিচিত। এই সূরাটি মক্কায় অবতীর্ণ হয়েছে এবং এর আয়াত সংখ্যা ৮৫ টি। এই সূরার নাম সূরাটির ২৮ তম আয়াত থেকে নেওয়া হয়েছে।

সারাংশ
১-৩ কোরআন একমাত্র সত্য সৃষ্টিকর্তার কাছ থেকে আসা ওহী
৪ এটি অবিশ্বাসীরা ছাড়া আর কেউ অস্বীকার করে না
৪-৬ কাফেররা যতই সমৃদ্ধ হোক না কেন, তারা ধ্বংসপ্রাপ্ত
৭-৯ ফেরেশতারা সত্য বিশ্বাসীদের জন্য সুপারিশ করেন
১০-১২ কাফেররা জাহান্নামে অনুতপ্ত হবে, কিন্তু তা হবে বৃথা
১৩-১৫ সৃষ্টিকর্তাকে পরম সত্তা মেনে তাঁর ইবাদাত করতে হবে
১৬-১৮ বিচারের দিন অকস্মাৎ উপস্থিত হবে
১৯-২১ অধার্মিক পুরুষদের কোনো সুপারিশকারী থাকবে না
২২-২৩ পূর্বের কাফেরদের ধ্বংস করা হয়েছে পরবর্তীদের সতর্ক করার জন্য
২৪-২৫ মূসাকে একজন যাদুকর এবং মিথ্যাবাদী বলা হয়েছিল
২৬-২৭ তিনি এবং তার অনুসারীরা ফেরাউন ও তার লোকদের দ্বারা নির্যাতিত হয়েছেন
২৮ মূসা প্রভুর কাছে আশ্রয় নেন
২৯-৩০ একজন সত্যিকারের বিশ্বাসী মূসাকে সমর্থন করে
৩১-৩৭ তিনি ফেরাউন এবং তার জাতিকে অবিশ্বাসের বিরুদ্ধে সতর্ক করেছেন
৩৮-৩৯ ফেরাউন স্বর্গ পর্যন্ত একটি টাওয়ার তৈরি করার নির্দেশ দেয়
৪০ ফেরাউন মূসাকে মিথ্যাবাদী বলে মনে করেন
৪১-৪৭ প্রকৃত বিশ্বাসীরা মিশরীয়দেরকে মূসার ঈশ্বরে বিশ্বাস করার পরামর্শ দেয়
৪৮ ফেরাউন এবং তার লোকদের কৌশল থেকে আল্লাহ প্রকৃত বিশ্বাসীদের উদ্ধার করেন
৪৯ ফেরাউন এবং তার লোকেরা জাহান্নামের আগুনে কাকুতিমিনতি করবে
৫০-৫৩ কাফেররা জাহান্নামে একে অপরকে তিরস্কার করবে, এবং তাদের রক্ষকদেরকে বৃথা সাহায্যের জন্য ডাকবে
৫৪-৫৫ আল্লাহ তার প্রেরিত নবী-রাসুলদের এই পৃথিবীতে এবং পরকালে সাহায্য করেন
...

নামকরণ

বিশেষত্ব

আরও দেখুন
 কুরআন
 ত্বোয়া-হা
 আল আম্বিয়া
 সূরা আল হিজর
 আন নাহল

তথ্যসূত্র 

সূরা
ইসলামি ধর্মতত্ত্ব
ইন্টারন্যাশনাল ফেডারেশন অব রেড ক্রস অ্যান্ড রেড ক্রিসেন্ট সোসাইটিজ

ইন্টারন্যাশনাল ফেডারেশন অব রেড ক্রস অ্যান্ড রেড ক্রিসেন্ট সোসাইটিজ তার ১৯১টি সদস্য জাতীয় সোসাইটিজের মাধ্যমে প্রতি বছর ১৬০ মিলিয়ন মানুষের কাছে পৌঁছায়। এটা দুর্যোগের সময় এবং আগে-পরে কাজ করে এবং ঝুঁকিপূর্ণ মানুষের চাহিদা পূরণ এবং উন্নত জীবন ও জরুরী স্বাস্থ্য ব্যবস্থার জন্য কাজ করে। এটা জাতীয়তা, জাতি, লিঙ্গ, ধর্মীয় বিশ্বাস, বর্গ এবং রাজনৈতিক মতামত নির্বিশেষে নিরেপেক্ষ।

কৌশল ২০২০ দ্বারা পরিচালিত – আইএফআরসির যৌথ কর্ম পরিকল্পনা হলো এই দশকের প্রধান মানবিক ও উন্নয়ন চ্যালেঞ্জ মোকাবেলা করা – আইএফআরসি 'জীবন সংরক্ষণ এবং মন পরিবর্তনে' প্রতিশ্রুতিবদ্ধ।

আইএফআরসির শক্তি, তার স্বেচ্ছাসেবক নেটওয়ার্ক, দক্ষতা এবং স্বাধীনতা ও নিরপেক্ষতা কমিউনিটি ভিত্তিক ব্যবস্থার মধ্যে নিহিত। এটা উন্নয়ন ও বিপর্যয়ের প্রতিক্রিয়া অংশীদার হিসেবে মানবতাবাদের মান উন্নত করার জন্য কাজ করে। এটা ঝুঁকিপ্রবন জনগণের স্বার্থে কাজ করতে সিদ্ধান্ত গ্রহণকারীদের প্ররোচিত করে। এটা সুস্থ এবং নিরাপদ সম্প্রদায়ের সক্রিয় করা, দুর্বলতা কমাতে স্থিতিস্থাপকতা জোরদার এবং বিশ্বের শান্তির সংস্কৃতি লালনপালন করাতে কাজ করে।

আইএফআরসি এবং তার সদস্যের কাজ ও কৌশলে যে সাত মৌলিক নীতিমালা রয়েছে, তা হলোঃ মানবতা, ন্যায়, নিরপেক্ষতা, স্বাধীনতা, স্বেচ্ছাসেবী সেবা, ঐক্য ও সার্বজনীনতা.।

তথ্যসূত্র

বহিঃসংযোগ 

  – official site
  – official site

আন্তর্জাতিক সংগঠন
মানবাধিকার সংগঠন
দাতব্য সংগঠন
নোবেল শান্তি পুরস্কার বিজয়ী সংস্থা
১৯১৯-এ প্রতিষ্ঠিত
জাতিসংঘ সাধারণ পরিষদের পর্যবেক্ষক
কুক দ্বীপপুঞ্জ জাতীয় ক্রিকেট দল

কুক দ্বীপপুঞ্জ জাতীয় ক্রিকেট দল আন্তর্জাতিক ক্রিকেটে নিউজিল্যান্ড-এর অধীন কুক দ্বীপপুঞ্জ-এর প্রতিনিধিত্ব করে। তারা ২০০০ সালে আইসিসি-এর সদস্যপদ লাভ করে। 

তারা তাদের আন্তর্জাতিক ক্রিকেটে অভিষেক ঘতায় ২০০১ সালের প্যাসিফিকা চ্যাম্পিয়নশিপে অংশগ্রহণের মাধ্যমে। টুর্নামেন্টটিতে তারা ৮ দলের মধ্যে পঞ্চম হয়। পরের বছর তারা ১ ধাপ এগিয়ে ৪র্থ হয়। 

তারা ২০০৫ আইসিসি ইএপি ক্রিকেট কাপ-এ রানার্সআপ হয়ে ২০১১ বিশ্বকাপের বাছাইপর্বে প্রবেশ করে। এই ফল তাদের ২০০৬ আইসিসি ইএপি ক্রিকেট ট্রফি-তে স্থান দেয়, যেখানে তারা ফিজির কাছে পরাজিত হয়ে দ্বিতীয় স্থানে থেকে শেষ করে। এর ফলে তারা ২০০৭ সালের বিশ্ব ক্রিকেট লীগ তৃতীয় বিভাগ-এ অংশগ্রহণ করার যোগ্যতা অর্জন করতে ব্যর্থ হয়।

তথ্যসূত্র

ক্রিকেট দল
জাতীয় ক্রিকেট দল
আন্তর্জাতিক ক্রিকেটে কুক দ্বীপপুঞ্জ
কুক দ্বীপপুঞ্জের জাতীয় ক্রীড়া দল
কুক দ্বীপপুঞ্জে ক্রিকেট
১৯৮৮ গ্রীষ্মকালীন অলিম্পিকে ভুটান

ভুটান দক্ষিণ কোরিয়ার সিউলে অনুষ্ঠিত ১৯৮৮ গ্রীষ্মকালীন অলিম্পিকে প্রতিদ্বন্দ্বিতা করে।

ইভেন্ট অনুযায়ী ফলাফল

তীরন্দাজী 

পুরুষ

তথ্যসূত্র 

অফিসিয়াল অলিম্পিক প্রতিবেদন

অলিম্পিকে ভুটান
১৯৮৮ গ্রীষ্মকালীন অলিম্পিকে দেশসমূহ
১৯৯২ গ্রীষ্মকালীন অলিম্পিকে ভুটান

ভুটান স্পেনের বার্সেলোনায় অনুষ্ঠিত ১৯৯২ গ্রীষ্মকালীন অলিম্পিকে প্রতিদ্বন্দ্বিতা করে।

ইভেন্ট অনুযায়ী ফলাফল

তীরন্দাজী 
তাদের তৃতীয় অলিম্পিক তীরন্দাজী প্রতিযোগিতায়  ভুটান ৩ জন পুরুষ এবং ৩ জন মহিলা প্রেরণ করে। কোন ভুটানি তীরন্দাজ শেষ আটে পৌছোতে পারেনি।

পুরুষদের ব্যক্তিগত প্রতিযোগিতা
 জুবজাঙ জুবজাঙ - র‌্যাঙ্কিং রাউন্ড → ৬৩ তম স্থান
 কর্ম টেনজিন - র‌্যাঙ্কিং রাউন্ড → ৭১ তম স্থান
 পেমা শেরিং - র‌্যাঙ্কিং রাউন্ড → ৭৫ তম স্থান

পুরুষদের দলগত প্রতিযোগিতা
 জুবজাঙ, টেনজিন ও শেরিং - র‌্যাঙ্কিং রাউন্ড → ২০ তম স্থান

মহলিাদের ব্যক্তিগত প্রতিযোগিতা
 কর্ম তেশেমো - র‌্যাঙ্কিং রাউন্ড → ৫৮ তম স্থান
 পেম শেরিং - র‌্যাঙ্কিং রাউন্ড → ৬০ তম স্থান
 নামগিয়াল ল্হামু - র‌্যাঙ্কিং রাউন্ড → ৬১ তম স্থান

মহিলাদের দলগত প্রতিযোগিতা
 তেশেমো, শেরিং,  ল্হামু - র‌্যাঙ্কিং রাউন্ড → ১৭ তম স্থান

তথ্যসূত্র 

অফিসিয়াল অলিম্পিক প্রতিবেদন

অলিম্পিকে ভুটান
১৯৯২ গ্রীষ্মকালীন অলিম্পিকে দেশসমূহ
১৯৮৪ গ্রীষ্মকালীন অলিম্পিকে ভুটান

ভুটান প্রথমবারের মত মার্কিন যুক্তরাষ্ট্রের লস অ্যাঞ্জেলেসে অনুষ্ঠিত ১৯৮৪ গ্রীষ্মকালীন অলিম্পিকে প্রতিদ্বন্দ্বিতা করে।

ইভেন্ট অনুযায়ী ফলাফল

তীরন্দাজী 
পুরুষদের ব্যক্তিগত প্রতিযোগিতা
 থিনলে দর্জি - ২২৯৮ পয়েন্ট (→ ৫৮তম স্থান)
 নওয়াং পেলজাং - ২২২১ পয়েন্টে (৫৫তম স্থান)
 লেনদুপ শেরিং - ১৯৯৭ পয়েন্ট (৬০তম স্থান)

 মহলিাদের ব্যক্তিগত প্রতিযোগিতা
 সোনম ছুকি - ২১৯৪ পয়েন্ট (৪৩তম স্থান)
 রিন্জি ল্হাম - ২১৮৩ পয়েন্ট (৪৪তম স্থান)
 কর্মা ছোহদেন - ২০৮৬ পয়েন্ট (৪৬তম স্থান)

তথ্যসূত্র 

অফিসিয়াল অলিম্পিক প্রতিবেদন

অলিম্পিকে ভুটান
১৯৮৪ গ্রীষ্মকালীন অলিম্পিকে দেশসমূহ
১৯৯৬ গ্রীষ্মকালীন অলিম্পিকে ভুটান

ভুটান মার্কিন যুক্তরাষ্ট্র এর আটলান্টায় অনুষ্ঠিত ১৯৯৬ গ্রীষ্মকালীন অলিম্পিকে প্রতিদ্বন্দ্বিতা করে।

ইভেন্ট অনুযায়ী ফলাফল

তীরন্দাজী 
তাদের চতুর্থ অলিম্পিক তীরন্দাজী প্রতিযোগিতায় ভুটান ১ জন পুরুষ এবং ১ জন মহিলা প্রেরণ করে। তারা একটি ম্যাচও জিততে পারেনি।

 পুরুষদের ব্যক্তিগত প্রতিযোগিতা
 জুবজাঙ জুবজাঙ -  রাউন্ড অব ৬৪ ,  → ৪৮ তম স্থান (০-১)

 মহলিাদের ব্যক্তিগত প্রতিযোগিতা
 উজ্ঞিয়ান -  রাউন্ড অব ৬৪ ,  → ৪৬৩ তম স্থান (০-১)

তথ্যসূত্র

আরো পড়ুন 

অলিম্পিকে ভুটান
১৯৯৬ গ্রীষ্মকালীন অলিম্পিকে দেশসমূহ
২০০০ গ্রীষ্মকালীন অলিম্পিকে ভুটান

ভুটান অস্ট্রেলিয়ার সিডনিতে অনুষ্ঠিত ২০০০ গ্রীষ্মকালীন অলিম্পিকে প্রতিদ্বন্দ্বিতা করে।

ইভেন্ট অনুযায়ী ফলাফল

তীরন্দাজী 
তাদের পঞ্চম অলিম্পিক তীরন্দাজী প্রতিযোগিতায়  ভুটান ১ জন পুরুষ এবং ১ জন মহিলা প্রেরণ করে। তারা একটি ম্যাচও জয়লাভ করতে পারেনি।

তথ্যসূত্র 

অফিসিয়াল অলিম্পিক প্রতিবেদন

অলিম্পিকে ভুটান
২০০০ গ্রীষ্মকালীন অলিম্পিকে দেশসমূহ
দার্জিলিং মেল

দার্জিলিং মেল হলো পূর্ব ভারতের একটি কিংবদন্তি ট্রেন। ট্রেনটির পরিসেবা স্বাধীনতার আগে শুরু হয়েছিল এবং বর্তমানেও এটি চলমান। এটি উত্তরবঙ্গের উপ-হিমালয় ও তরাই এলাকার সঙ্গে দক্ষিণবঙ্গে রাজধানী কোলকাতার মধ্যে সংযোগকারী প্রধান ট্রেন। এই ট্রেনটি শিয়ালদহ-নিউ জলপাইগুড়ি রুটে চলাচল করে। ১২৩৪৩ শিয়ালদহ-নিউ জলপাইগুড়ি দার্জিলিং মেল রাত ১০:১৫ মিনিটে শিয়ালদহ স্টেশন থেকে ছেড়ে পরেরদিন সকাল ০৮:০০ মিনিটে নিউ জলপাইগুড়ি পৌঁছয় এবং ১২৩৪৪  নিউ জলপাইগুড়ি-শিয়ালদহ দার্জিলিং মেল রাত্রি ০৭:৪৫ মিনিটে নিউ জলপাইগুড়ি থেকে ছেড়ে পরেরদিন সকাল ০৫:৩০ মিনিটে শিয়ালদহ স্টেশনে পৌঁছয়। যাত্রাপথে ৪টি স্টেশনে ট্রেনটি দাঁড়ায়, সেগুলি হলো- কিশান্গঞ্জ, মালদহ টাউন, বোলপুর শান্তিনিকেতন এবং বর্ধমান।

ইতিহাস

পূর্ব বাংলার মাধ্যমে চলাচল
ব্রিটিশ আমলে উত্তরবঙ্গ থেকে সমস্ত সংযোগ ইস্ট বেঙ্গল এর মাধ্যমে ছিল। ১৮৭৮ সাল থেকে কলকাতা থেকে শিলিগুড়ির মধ্যে রেল রুট টি ছিল দুই ভাগে। এটির প্রথম ভাগে ছিল ইস্টার্ন বেঙ্গল রেলওয়ে বরাবর একটি ১৮৫ কিলোমিটার এর যাত্রা কলকাতা স্টেশন (পরে নাম পালটে শিয়ালদহ হয়) থেকে পদ্মা নদীর দক্ষিণ তীরে অবস্থিত দামূখদিয়াহ ঘাট অবধি। তারপর ফেরি করে নদী পার করে দ্বিতীয় ভাগের যাত্রা শুরু হত যেটা পদ্মার উত্তর তীরে অবস্থিত সরাঘাট থেকে শিলিগুড়ি অবধি ৩৩৬ কিলোমিটার এর দুরত্ব, নর্থ বেঙ্গল রেলওয়ের মিটার গেজ লাইন এর মাধ্যমে সম্পূর্ণ করত।

পদ্মার ওপর ১.৮ কিলোমিটার দীর্ঘ লম্বা হার্ডিঞ্জ ব্রিজ, ১৯১২ সালে তৈরী করা হয়। ১৯২৬ সালে এই সেতুর উত্তরে মিটার-গেজ সেকশন টা ব্রডগেজ এ রূপান্তরিত করা হয় এবং তাই সমগ্র কলকাতা-শিলিগুড়ি রুট ব্রডগেজ হয়ে ওঠে। রুট টা তখন এরম চলাচল করত: শিয়ালদহ- রানাঘাট - দর্শনা - ভেড়ামারা - হার্ডিঞ্জ ব্রিজ - ঈশ্বরদী - সান্তাহার - হিলি - পার্বতীপুর - নীলফামারী - হলদিবাড়ি - জলপাইগুড়ি - শিলিগুড়ি।

দার্জিলিং মেল, ভারত বিভাগের এর আগে থেকেই এই রুট এর উপর চলাচল করত। এমনকি ভারত বিভাগের পর এটা কিছু বছর ধরে এই রুট উপর চলাচল করেছে। এটি অসম মেল এর সাথে সংযোগ স্থাপন করত যেটা ভারত বিভাগের এর আগে সান্তাহার থেকে গুয়াহাটি অবধি চলাচল করত।

গঙ্গার ফেরি
১৯৪৭ সালে ভারত বিভাগের পর কলকাতা ও শিলিগুড়ি সংযোগ ক্ষেত্রে প্রধান বাধা হয়ে দাড়িয়েছিল একটি কারণ যেটা হলো পশ্চিমবঙ্গে বা বিহারে গঙ্গা জুড়ে কোন ব্রিজ ছিল না। শিলিগুড়ি অবধি একটি সাধারণত গ্রহণযোগ্য রুট ছিল সাহিবগঞ্জ লুপ এর মাধ্যমে সাকরিগালি অবধি এবং কখনও কখনও সাহিবগঞ্জ ঘাট অবধি| ফেরি করে গঙ্গা পার করে মনিহারী ঘাট। তারপর মিটার গেজ এ কাটিহার এবং বার্সই এর মাধ্যমে কিষণগঞ্জ এবং অবশেষে ন্যারো গেজ এ শিলিগুড়ি। ১৯৪৯ সালে কিষাণগঞ্জ-শিলিগুড়ি বিভাগ টি মিটার গেজ এ রূপান্তরিত হয়।

ফারাক্কা বাঁধ এর মাধ্যমে চালান
১৯৬০ এর দশকের প্রথম দিকে যখন ফারাক্কা বাঁধ নির্মাণ করা হচ্ছিল, তখন আরো একটি আমূল পরিবর্তন করা হয়। ভারতীয় রেল কলকাতা থেকে একটি নতুন ব্রডগেজ রেল লিংক তৈরি করে এবং শিলিগুড়ি টাউন এর দক্ষিণ দিকে একটি গ্রীনফিল্ড সাইটে একটি সম্পূর্ণ নতুন ভাবে ব্রডগেজ স্টেশন নির্মাণ করে যার নাম নিউ জলপাইগুড়ি।

২,২৪০ মিটার (৭,৩৫০ ফুট) লম্বা ফারাক্কা বাঁধ, গঙ্গার ওপর দিয়ে একটি রেল সহ রাস্তা'র সেতু বহন করে। রেল সেতু টি ১৯৭১ সালে জনসাধারণের জন্য খোলা হয় যার ফলে বার্হারওয়া-আজিমগঞ্জ-কাটোয়া লুপ লাইন টি সংযুক্ত হয় মালদহ টাউন, নিউ জলপাইগুড়ি এবং উত্তরবঙ্গের অনন্য রেল স্টেশন এর সাথে। তারপর থেকে দার্জিলিং মেল, হাওড়া-নিউ জলপাইগুড়ি লাইন ব্যবহার করে আসছে।

তথ্যসূত্র

বহিঃসংযোগ

    Railway Website

ভারতীয় রেল
পশ্চিমবঙ্গের রেল পরিবহন
শিলিগুড়ির পরিবহন
কলকাতার পরিবহন
ভারতের নামযুক্ত যাত্রীবাহী ট্রেন
ভারতের মেইল ট্রেন
কোস্টারিকা জাতীয় ক্রিকেট দল

কোস্টারিকা ক্রিকেট দল আন্তর্জাতিক ক্রিকেটে কোস্টারিকার প্রতিনিধিত্ব করে। তারা ২০০২ সালে আন্তর্জাতিক ক্রিকেট কাউন্সিল-এর অনুমোদিত সদস্য হয়। তারা ২০০৬ সালে বেলিজে অনুষ্ঠিত প্রথম মধ্য আমেরিকান চ্যাম্পিয়নশিপে তাদের আন্তর্জাতিক অভিষেক ঘটায়।

টুর্নামেন্ট ইতিহাস

মধ্য আমেরিকান চ্যাম্পিয়নশিপ
২০০৬: ৩য়
২০০৭: ২য়
২০০৯: ৪র্থ

ইস্টার কাপ
এপ্রিল ২০০৮: ১ম
ডিসেম্বর ২০০৮: ৩য়

তথ্যসূত্র

ক্রিকেট দল
জাতীয় ক্রিকেট দল
আন্তর্জাতিক ক্রিকেটে কোস্টারিকা
কোস্টা রিকার জাতীয় ক্রীড়া দল
অ

অ হলো বাংলা লিপির প্রথম স্বরবর্ণ এবং ১ম বর্ণ। বাংলা লিপিতে স্বরবর্ণের সংখ্যা মোট ১১টি; তার মধ্যে পূর্ণমাত্রাযুক্ত স্বরবর্ণ ৬টি, অর্ধমাত্রাযুক্ত স্বরবর্ণ ১টি এবং মাত্রা ছাড়া স্বরবর্ণ ৪টি। ‘অ’ হলো একটি পূর্ণমাত্রাযুক্ত স্বরবর্ণ। ‘অ’ এর দুইটি রূপ রয়েছে, অ এবং অ’, যেখানে অ’ বর্ণটি শুধুমাত্র অসমীয়া বর্ণমালায় ব্যবহার করা হয়। অ বর্ণের উচ্চারণ ২ রকম। যথা:- 'অ' এবং "ও"

বর্ণনা 
অ (অন্‌) অব্য এটি নঞ্‌ অব্যয়ের রূপান্তর হয়ে ‘ন’=‘অ’ হয়। এর পরবর্তী শব্দের প্রথম অক্ষর স্বরবর্ণ হলে ‘অ’ এর স্থলে ‘অন’ হয়।

ব্যবহার 
 এটি অভাব, অল্পতা, অপ্রশস্ততা, অন্যত্ব, সাদৃশ্য ও বিরোধ - এই ছয় অর্থে ব্যবহার করা হয়।
 এছাড়া মধ্যবাংলায় ‘অ’ পূর্ণতা রূপেও ব্যবহার করা হতো; যেমন: অকুমারী = পূর্ণকুমারী।

বৈশিষ্ট্য 
 প্রথম বর্ণ;
 ‘না’ বোধক অর্থ প্রকাশেও ব্যবহৃত হয়;
 অব্যয় পদ হিসাবে বাক্যের শুরুতে ব্যবহৃত হয়।

উদাহরণ 
 সম্বোধনসূচক অব্যয়
 অ মিয়া, কেমন আছ? (তু: অহে)
 দুঃখ প্রকাশক অব্যয়
 অ কপাল! (তু: হায় কপাল)
 বিস্ময় বোধক অব্যয়
 অ, তুমি এসেছ! (তু: ওহ্,তুমি এসেছ
 না-বোধক উপসর্গ
 অযত্ন করলে গাছ মারা যাবে।

‘অ’ এর অন্যান্য রূপ

অ’ 
সাধারণত ‘অ’ বর্ণটি  উচ্চারণ প্রকাশ করে। তবে কিছু ক্ষেত্রে বর্ণটি  উচ্চারণও প্রকাশ করতে পারে। বাংলা বর্ণমালায় বর্ণটি একই সঙ্গে উভয় উচ্চারণ প্রকাশ করলেও অসমীয়া ভাষাতে  উচ্চারণের জন্য অ বর্ণের একটি রূপ অ’ এর ব্যবহার রয়েছে। অ’ বর্ণের কারচিহ্ন হচ্ছে: ’। উদাহরণ: হ’লে (অসমীয়া) ~ হলে (বাংলা)।

মৈথিলী ‘অ’ 
মৈথিলী ভাষা বাংলা ও কৈথী উভয় লিপি ব্যবহার করে লেখা হয়। তবে মৈথিলী ভাষার বাংলা লিপিতে ‘অ’ এর রূপ অন্য রকম হয় এবং এর উচ্চারণও ভিন্ন। বাংলা-ভিত্তিক মৈথিলী লিপিতে - এভাবে ‘অ’ লিখা হয় এবং এর উচ্চারণ ।

কম্পিউটিং কোড

আরও দেখুন 
 বাংলা স্বরবর্ণ
 বাংলা ব্যঞ্জনবর্ণ
 বাংলা বর্ণমালা

তথ্যসূত্র

বহিঃসংযোগ 
 
 

বাংলা স্বরবর্ণ
আ

আ হলো বাংলা লিপির দ্বিতীয় স্বরবর্ণ এবং ২য় বর্ণ। বাংলা লিপির স্বরবর্ণের সংখ্যা মোট ১১টি; তার মধ্যে পূর্ণমাত্রাযুক্ত স্বরবর্ণ ৬টি, অর্ধমাত্রাযুক্ত স্বরবর্ণ ১টি এবং মাত্রা ছাড়া স্বরবর্ণ ৪টি। ‘আ’ হলো একটি পূর্ণমাত্রাযুক্ত স্বরবর্ণ।

বর্ণনা

ব্যবহার 
 বিভিন্ন অর্থে এর ব্যবহার দেখা যায়; যেমন: বিদ্রুপ প্রকাশে, আনন্দ প্রকাশে, সুখবোধে, স্বস্তিতে, কোন কিছু স্মরণ করতে ইত্যাদি।
 ঈষৎ বা সল্পতা বোঝাতে, সীমানা ও ব্যপ্তি প্রকাশে এটি ব্যবহৃত হয়।

বৈশিষ্ট্য 
 সংস্কৃত ও বাংলা উপসর্গরূপে ব্যবহৃত হয়;
 অব্যয় রূপে বাক্যের শুরুতে বসে।

উদাহরণ 
 বিদ্রুপ প্রকাশে
আ মরণ আরকি!
 আনন্দ প্রকাশে
আ মরি বাংলা ভাষা
 কিছু স্মরণ করতে
আ তাই বটে

‘আ’ এর অন্যান্য রূপ

মৈথিলী ‘আ’ 
মৈথিলী ভাষা বাংলা ও কৈথী উভয় লিপি ব্যবহার করে লিখা হয়। তবে মৈথিলী ভাষার বাংলা লিপিতে ‘আ’ এর রূপ অন্য রকম হয়। বাংলা-ভিত্তিক মৈথিলী লিপিতে - এভাবে ‘আ’ লিখা হয়।

কম্পিউটিং কোড

স্বতন্ত্র

নির্ভরশীল

আরও দেখুন 
 বাংলা স্বরবর্ণ
 বাংলা ব্যঞ্জনবর্ণ
 বাংলা বর্ণমালা

তথ্যসূত্র

বহিঃসংযোগ 
 
 

বাংলা স্বরবর্ণ
আহমেদ রাজীব হায়দার

আহমেদ রাজীব হায়দার (মৃত্যু ১৫ই ফেব্রুয়ারি, ২০১৩) ছিলেন একজন বাংলাদেশি ব্লগার। পেশায় স্থপতি হায়দারের ব্লগের লেখাগুলিকে ২০১৩-র শাহবাগ আন্দোলন অন্যতম কারণ হিসেবে মনে করা হয়ে থাকে। ২০১৩ খ্রিষ্টাব্দের ১৫ই ফেব্রুয়ারি অজ্ঞাত পরিচয়ধারী একদল দুর্বৃত্ত হায়দারকে হত্যা করেন।

হত্যা 
২০১৩ খ্রিষ্টাব্দের ১৫ই ফেব্রুয়ারি ঢাকার মিরপুর অঞ্চলে নিজস্ব বাসস্থান থেকে বের হওয়ার সময় আহমেদ রাজীব হায়দারকে আক্রমণ করে হত্যা করা হয়। তার দেহ এতটাই ক্ষতবিক্ষত করে দেওয়া হয়, যে তার পরিবার ও আত্মীয়রা তার দেহ শনাক্ত করতে অক্ষম হন। পরের দিন তার মরদেহ শাহবাগ স্কোয়ারে লক্ষাধিক মানুষের প্রতিবাদস্থলে নিয়ে যাওয়া হয়। প্রধানমন্ত্রী শেখ হাসিনা পলাশনগরে তার পরিবারের সঙ্গে সাক্ষাৎ করে দ্রুত পদক্ষেপের প্রতিশ্রুতি দেন।

২রা মার্চ, বাংলাদেশ গোয়েন্দা ব্যুরোর তথ্য অনুযায়ী জানা যায়, "আনসারুল্লা বাঙালি" নামক একটি সদ্যপ্রতিষ্ঠিত কট্টরপন্থী সংগঠনের পাঁচজন এই হত্যাকাণ্ড পরিচালনা করে। ফয়সল বিন নাঈম, মাকসুদুল হাসান অনিক, এহসান রেজা রহমান, নাঈম শিকদার ইরাদ ও নাফিজ ইমতিয়াজ নামক পাঁচজন ছাত্র ম্যাজিস্ট্রিটের সামনে এই ঘটনার দায়ভার স্বীকার করেন।

তথ্যসূত্র 

২০১৩-এ মৃত্যু
বাংলাদেশী ব্লগার
বাংলাদেশী নাস্তিক
জন্মের সাল অজানা
বাংলাদেশে ধর্মনিরপেক্ষতাবাদীদের উপর হামলা
ধারালো অস্ত্র দ্বারা মৃত্যু
বাংলাদেশে খুন হওয়া ব্যক্তি
খুনের শিকার পুরুষ
কাঁচ সৈকত, (ফোর্ট ব্রাগ, ক্যালিফোর্নিয়া)

কাচ সৈকত হচ্ছে ম্যাককেরিচার প্রাদেশিক উদ্যানের ভিতরে ফোর্ট ব্রাগ, ক্যালিফোর্নিয়ার পাশে একটি সৈকত। শহরের উত্তর পাশে সমুদ্রতীরের নিকটে বছরের পর বছর আবর্জনা ফেলার কারণে এখানে প্রচুর সামুদ্রিক কাচ সৃষ্টি হয়। সৈকতের বালুকা বেলায় অজস্র বর্ণীল স্বচ্ছ প্রাকৃতিক পাথর এমনভাবে ছড়িয়ে ছিটিয়ে রয়েছে, দেখে মনে হবে যেন যায়গাটা মহামুল্যবান রত্ন রাজির একটি স্বপ্নের দেশ। হাজার হাজার রঙীন কাচের টুকরোর কার্পেট কেউ যেন কেউ পুরো সৈকতময় বিছিয়ে রেখেছেন। রৌদ্রকোজ্জ্বল দিনে সূর্যের আলোতে এই পাথরগুলো ঝলমলে হয়ে চোখ ধাঁধানো অপার এবং স্বপ্নিল এক সৌন্দর্যের সৃষ্টি করে।

উদ্ভিদ ও প্রাণী 
কতিপয় বিপদাপন্ন এবং সংরক্ষিত স্থানীয় উদ্ভিদ এই কাচের সৈকতে পাওয়া যায়, এদের মধ্যে হাইব্রিড মেঞ্জেই'র দেয়াল ফুল উল্লেখযোগ্য।

তথ্যসূত্র 

ক্যালিফোর্নিয়ার সৈকতসমূহ
ক্যালিফোর্নিয়ার সংরক্ষিত অঞ্চল
ক্যালিফোর্নিয়া